În această dimineaţă au loc zece percheziţii în judeţele Teleorman, Giurgiu şi Ilfov.

Potrivit anchetatorilor, este vizată activitatea unei societăţi comerciale care ar fi derulat operaţiuni economice ilegale în perioada 2012 – 2014, prejudiciul în cauză fiind estimat la un milion de euro.

Operaţiunile erau derulate prin intermediul unei firme înregistrate în Bulgaria, prin care erau rulate în mod fictiv tranzacţii cu utilaje agricole cumpărate din spaţiul intra-comunitar, care erau ulterior vândute altor societăţi din România.

(FOTO - cdep.ro)

În vizorul anchetatorilor se află mai multe persoane, printre care şi parlamentarul PSD de Teleorman, Adrian Simionescu, potrivit unor surse judiciare.

Acesta ar fi suspectat de implicare în activitatea acestei firme şi de faptul că ar fi desfăşurat operaţiuni comerciale incompatibile cu funcţia.